
Ministru kabineta sēdes protokollēmums

Informatīvais ziņojums "Par Vienotās digitālās vārtejas regulas prasību ieviešanu 2021.–2022. gadā"

· 1. Pieņemt zināšanai iesniegto informatīvo ziņojumu.
· 2. Atbildīgajām iestādēm, kas ir valsts pārvaldes pakalpojumu sniedzēji un nodrošina pakalpojumus un procedūras, kas saskaņā ar Eiropas Parlamenta un Padomes 2018. gada 2. oktobra Regulas (ES) 2018/1724, ar ko izveido vienotu digitālo vārteju, lai sniegtu piekļuvi informācijai, procedūrām un palīdzības un problēmu risināšanas pakalpojumiem, un ar ko groza Regulu (ES) Nr. 1024/2012 (turpmāk – Regula 2018/1724), prasībām jādigitalizē un jāpielāgo pārrobežu lietotājiem, nodrošināt informatīvā ziņojuma rīcības plāna īstenošanu noteiktajos termiņos.
· 3. Nozaru ministrijām sagatavot plānu Regulas 2018/1724 prasību īstenošanai, paredzot nepieciešamos tehniskos uzlabojumus, un līdz 2024. gada 1. martam informēt Vides aizsardzības un reģionālās attīstības ministriju par plānoto iestādes rīcību Regulas 2018/1724 prasību izpildei. 
· 4. Vides aizsardzības un reģionālās attīstības ministrijai līdz 2024. gada 12. janvārim informēt pašvaldības par uzdevumiem, kas izriet no Regulas 2018/1724 prasībām.

